CELEX: 32012R1129
Language: sk
Date: 2012-11-26 00:00:00
Title: Vykonávacie nariadenie Komisie (EÚ) č. 1129/2012 z  26. novembra 2012 o zatriedení určitého tovaru do kombinovanej nomenklatúry

1.12.2012   
            
            
               SK
            
            
               Úradný vestník Európskej únie
            
            
               L 331/17
            
         VYKONÁVACIE NARIADENIE KOMISIE (EÚ) č. 1129/2012
   z 26. novembra 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. novembra 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Súprava určená na predaj v malom pozostávajúca z týchto predmetov:
                  
                              —
                           
                           
                              2 balíčky hracích kariet,
                           
                        
                              —
                           
                           
                              300 žetónov na poker,
                           
                        
                              —
                           
                           
                              žetón pre krupiéra,
                           
                        
                              —
                           
                           
                              DVD s pokynmi.
                           
                        Dodáva sa v hliníkovom kufríku, ktorého vnútrajšok je špeciálne prispôsobený na tieto predmety.
                  Predmety sa majú používať spolu pri hraní hry poker. Žetóny a DVD sú doplnkové k hracím kartám a nemôžu sa používať samostatne.
                  
                      (1) Pozri obrázok.
               
               
                  9504 40 00
               
               
                  Zatriedenie je určené všeobecnými pravidlami 1, 3 b), 5 a) a 6 na interpretáciu kombinovanej nomenklatúry a znením číselných znakov KN 9504 a 9504 40 00.
                  Predmety sú spoločne určené k realizácii konkrétnej činnosti, a to hranie hry poker a preto spĺňajú kritériá na zatriedenie tovaru dodávaného ako súprava na predaj v malom.
                  Hracie karty dávajú súprave jej podstatný charakter, ostatné prvky sú doplnkové.
                  Špeciálne prispôsobený kufrík obsahujúci súpravu predmetov sa má zatriediť spolu s týmito predmetmi.
                  Táto súprava sa teda má zatriediť do číselného znaku KN 9504 40 00 ako hracie karty.
               
            
         
      
         (1)  Obrázok slúži len na informačné účely.